[pic] | KOMISIJA EVROPSKIH SKUPNOSTI |

Bruselj, 5.2.2007

SEC(2007) 148 konč.

.

POROČILO KOMISIJE EVROPSKEMU PARLAMENTU IN SVETU

o izdatkih Jamstvenega oddelka EKUJS Sistem zgodnjega opozarjanja št. 11+12/2006

KAZALO

1. ZAčASNA PORABA ODOBRENIH PRORAčUNSKIH SREDSTEV 2

2. PRIPOMBE NA IZVAJANJE PRORAčUNA ZA LETO 2006 2

3. SKLEPI 2

ZAčASNA PORABA ODOBRENIH PRORAčUNSKIH SREDSTEV

Poraba odobrenih proračunskih sredstev iz postavke 1 v proračunu je znašala 49 821,6 milijona EUR, kar je 97,6 % začetnih odobrenih proračunskih sredstev. To je neto znesek po odštetju zneskov, dobljenih s finančnimi popravki pri potrditvi obračuna Jamstvenega oddelka EKUJS ter z opustitvami in znižanji zahtevanih predplačil v teku proračunskega leta.

V primerjavi z začetnimi odobrenimi proračunskimi sredstvi začasno izvajanje proračuna, ki je za obdobje med 16. oktobrom 2005 in 15. oktobrom 2006 predstavljeno v priloženi preglednici, kaže na splošno premajhno porabo za okoli –1 229,1 milijona EUR, ki se razdeli na:

- znesek – 1 104,7 milijona EUR pri podpostavki 1a in

- znesek – 124,4 milijona EUR pri podpostavki 1b je.

Pripombe na izvajanje proračuna za leto 2006

Na začasno izvajanje proračuna vplivajo številni dejavniki, ki so za najpomembnejše člene in točke lahko naslednji:

(Opomba: v oklepaju je navedena prevelika (+) ali premajhna (–) poraba).

Monetarni dejavniki

Tečaj USD/EUR

Pri izdatkih, ki so nastali v zgoraj navedenem obdobju, je upoštevano gibanje tečaja dolar/euro. Pri večjem delu izvoznih nadomestil za kmetijske proizvode, zlasti za žita in sladkor, ter nekaterih notranjih pomoči, kot je pomoč za bombaž, tečaj euro/dolar vpliva na izdatke.

V skladu s členom 8(1) Uredbe Sveta (ES) št. 2040/2000 je bil proračun, ki ga je sprejel proračunski organ, pripravljen na podlagi povprečnega paritetnega tečaja za obdobje julij–september 2005, in sicer 1 EUR = 1,22 USD. Treba je pripomniti, da je bil od 1. avgusta 2005 do 31. julija 2006 povprečni paritetni tečaj približno 1 EUR = 1,22 USD, kar je enako stopnji tečaja, uporabljenega pri pripravi proračuna za leto 2006.

Ostali dejavniki, ki se nanašajo na podpostavko 1a – izdatki SKP (brez razvoja podeželja)

Pri podpostavki 1a je bila poraba odobrenih proračunskih sredstev premajhna tako v sektorju tržnih ukrepov kot v sektorju neposrednih pomoči:

- premajhna poraba v sektorju tržnih ukrepov je znašala – 440,4 milijona EUR. Vendar pa vzorec porabe med različnimi trgi ni bil homogen. Poraba odobrenih proračunskih sredstev je bila premajhna na trgih za žita, nadomestila za proizvode, ki niso navedeni v Prilogi 1, tekstilne rastline, sadje in zelenjavo, goveje in telečje meso, prašičje meso ter jajca in perutninsko meso, medtem ko je bila na trgih sladkorja ter mleka in mlečnih proizvodov prevelika;

- premajhna poraba v sektorju neposrednih pomoči je znašala – 765,7 milijona EUR in je zajemala vse sheme tega področja;

- znesek popravka pri potrditvi obračunov je bil približno 139,0 milijona EUR nižji od zneska v proračunu za leto 2006, kar je vodilo v dodatne izdatke v višini navedenega zneska.

Intervencije na kmetijskih trgih (– 440,4 milijona EUR)

Žita (– 137,2 milijona EUR)

Premajhna poraba je bila zlasti posledica nižjih izdatkov držav članic zaradi nižjih povprečnih stopenj izvoznih nadomestil za izvoz mehke pšenice in ječmena ter celotno manjših izvoženih količin v primerjavi s količinami in stopnjami, navedenimi v proračunu za leto 2006. Poleg tega so povečani prejemki iz prodaje uskladiščenih žit povzročili znižanje izdatkov za javno skladiščenje v primerjavi s predpostavko v proračunu za leto 2006.

Nadomestila za proizvode, ki niso navedeni v Prilogi I (– 104,9 milijona EUR)

Splošno znižanje stopnje izvoznih nadomestil in manjše količine izvoženih predelanih kmetijskih proizvodov so povzročile, da so države članice plačale nižja nadomestila, zaradi česar je bila poraba za ta ukrep glede na odobrena proračunska sredstva za leto 2006 premajhna.

Sladkor (144,7 milijona EUR)

Prevelika poraba je zlasti posledica dejstva, da so bile izvožene količine sladkorja s prostega trga, za katerega so bila odobrena izvozna nadomestila, veliko večje od količin v proračunu za leto 2006, v katerem se je predvidevalo, da bo izmed približno 1,74 milijona ton sladkorja, izvoženega v letu 2005/2006, 1 mio ton izvožen iz intervencijskih zalog.

Tekstilne rastline (– 33,9 milijona EUR)

Povišanje svetovne cene bombaža je vodilo v znižanje stopnje pomoči za bombaž, zaradi česar so se znižali izdatki držav članic, kar je povzročilo premajhno porabo za ta ukrep glede na odobrena proračunska sredstva za leto 2006.

Sadje in zelenjava (– 172,4 milijona EUR)

Premajhna poraba v primerjavi s predpostavko v proračunu za leto 2006 je bila posledica nižjih izdatkov držav članic, zlasti zaradi nižjih količin paradižnika, ki je bil dobavljen v predelovalne obrate in za katerega je bila posledično izplačana ustrezna pomoč, in nižjih plačil držav članic za operativne sklade za organizacije proizvajalcev.

Mleko in mlečni proizvodi (151,6 milijona EUR)

Svet je sprejel predlog za spremembo časovne razporeditve plačil dajatev za mleko držav članic. Zato bo dajatev za kvotno leto 2005/2006 plačana v proračunskem letu 2007 in ne v proračunskem letu 2006, kot se je predvidevalo ob sprejetju proračuna za leto 2006. Plačilo dajatev za mleko predstavlja proračunski prihodek in zmanjšuje ustrezne izdatke v mlečnem sektorju. Posledica časovne spremembe je torej, da v letu 2006 ne bo pobrana nobena dajatev za mleko, zato bo pri ustreznih izdatkih za mleko in mlečne proizvode vidno povišanje, kar bo vodilo v opaženo preveliko porabo odobrenih proračunskih sredstev za ta sektor.

Goveje in telečje meso (– 135,1 milijona EUR)

Premajhna poraba v primerjavi s predpostavko v proračunu za leto 2006 je bila posledica nižjih izdatkov držav članic, zlasti zaradi nižjih izvoženih količin svežega mesa in živih živali ter zaradi nižjega tehtanega povprečja stopnje izvoznega nadomestila za te izvoze. Poleg tega so bili izdatki držav članic za plačilo neplačanih zneskov za shemo izrednih ukrepov podpore nižji od ocenjenih v proračunu za leto 2006.

Prašičje meso, jajca in perutninsko meso (– 62,9 milijona EUR)

Premajhna poraba v primerjavi s predpostavko v proračunu za leto 2006 je bila posledica nižjih izdatkov držav članic za izvozna nadomestila, tako zaradi prekinitve plačil izvoznih nadomestil za sveže in zamrznjeno prašičje meso kot zaradi mnogo nižjih količin izvoženega perutninskega mesa.

Neposredne pomoči (– 765,7 milijona EUR)

Premajhna poraba je za ločene neposredne pomoči znašala – 427,5 milijona EUR in je v glavnem obsegala izvajanje sheme enotnega plačila v nekaterih državah članicah. Navedene države članice so premajhno porabo utemeljile z uveljavljanjem številnih upravnih pritožb upravičencev, ki se ne strinjajo s številom pravic, ki so jim jih je dodelile pristojne službe držav članic, ali z drugimi upravnimi težavami pri likvidaciji in plačevanju pomoči. Nekatere države članice so tudi navedle, da se je mnogo manjših upravičencev odpovedalo pravici do teh pomoči, če so bili ustrezni zneski nizki, kar je še nadalje prispevalo k premajhni porabi odobrenih proračunskih sredstev.

Pri ostalih neposrednih pomočeh je premajhna poraba znašala – 280,4 milijona EUR in je zadevala zlasti naslednje sheme:

- premije za tobak, ki jih plačajo države članice, so bile nižje, ker so bile količine proizvedenega tobaka nižje od količin v proračunu za leto 2006;

- plačila kompenzacijske pomoči za banane so bile nižje zlasti zaradi ugodnih tržnih pogojev.

Revizija izdatkov za kmetijstvo (139,0 milijona EUR)

Znesek, ki je bil dobljen s popravki zaradi odločitve o potrditvi obračunov, je znašal približno – 261,0 milijona EUR. Ta znesek predstavlja proračunski prihodek in zmanjšuje skupne proračunske izdatke. Dejansko pobrani znesek je v primerjavi z zneskom – 400,0 milijona EUR, ki je bil v proračunu za leto 2006 naveden za popravke pri potrditvi obračunov, povzročil premajhno porabo navedenih odobrenih sredstev. Premajhna poraba je v glavnem posledica povečanja izdatkov Jamstvenega oddelka EKUJS za 139,0 milijona EUR.

Ostali dejavniki, ki se nanašajo na podpostavko 1b – Razvoj podeželja (– 124,4 milijona EUR)

Odobrena proračunska sredstva za prevzem obveznosti za razvoj podeželja (EU-15) in za prehodni instrument za EU-10 so bile v letu 2006 za to podpostavko določene na najvišji dovoljeni stopnji.

Uporabljena so bile vsa odobrena proračunska sredstva za prevzem obveznosti, predvidena v proračunu za leto 2006 za prehodni instrument, ki se izvaja na podlagi diferenciranih odobrenih proračunskih sredstev.

Trenutna premajhna poraba vključuje odobrena proračunska sredstva za prevzem obveznosti za razvoj podeželja Jamstvenega oddelka EKUJS v EU-15 in je posledica premajhne porabe nekaterih shem za razvoj podeželja, zlasti v dveh državah članicah.

Sklepi

Glede na zgoraj pojasnjeno premajhno porabo v višini – 1 104,7 milijona EUR za podpostavko 1a je Komisija s predložitvijo spremembe proračuna št. 6/2006 proračunskemu organu predlagala zmanjšanje odobrenih proračunskih sredstev Jamstvenega oddelka EKUJS za to podpostavko za 860,0 milijona EUR. Sprememba proračuna je bila sprejeta na plenarnem zasedanju Evropskega parlamenta decembra 2006 in je začetni znesek 51 050,7 milijona EUR za končna odobrena proračunska sredstva za prevzem obveznosti iz proračuna za leto 2006 za Jamstveni oddelek EKUJS (postavka 1) znižala na 50 190,7 milijona EUR.

[pic]